GiliGold/VAD_KnessetCorpus huggingface dataset:
<גיא גולדמן: "אגרת רשיון ואגרת אישור.
<גיא גולדמן: (א) האגרה השנתית לרשיון לפי סעיף 15 לחוק ולאישור לפי סעיף 16 לחוק היא כמפורט להלן: (1) ליצרן שאינו מפעיל אתר אחסון – (א) אם לא ניתן רשיון לאותו יצרן בשנה הקודמת 55,167 שקלים חדשים; (ב) אם ניתן רשיון לאותו יצרן בשנה הקודמת 3,299 שקלים חדשים; (2) למפעיל אתר אחסון, לרבות יצרן שמפעיל אתר כאמור – (א) אם לא ניתן רשיון לאותו מפעיל בשנה הקודמת 55,167 שקלים חדשים בעד כל אתר.
ניסן סלומינסקי: אם אמרתם שכל התקנה היא רק בנושא אלה שמאחסנים, למה כל כך הרבה?
<גיא גולדמן: חלק מזה ניסיתי להקל ולקצר, אני חייב לציין, אבל אייל בצדק מבחינת הייעוץ המשפטי של הוועדה העיר שצריך ללכת יד ביד עם החוק.
ניסן סלומינסקי: כלומר תמיד מכניסים גם את החלק הזה.
<גיא גולדמן: למפעיל אתר אחסון, לרבות יצרן שמפעיל אתר כאמור – (א) אם לא ניתן רשיון לאותו מפעיל בשנה הקודמת 55,167 שקלים חדשים בעד כל אתר.
<גיא גולדמן: (ב) אם ניתן רשיון לאותו מפעיל בשנה הקודמת 6,899 שקלים חדשים בעד כל אתר.
<גיא גולדמן: (ב) על אף האמור בתקנת משנה (א) – (1) לא תיגבה אגרה בעד רשיון למפעיל אתר אחסון אם הדלק המוחזק באתר משמש כולו – ארצה להוסיף, אייל: על-פי דין - כמלאי לשעת חירום.
<גיא גולדמן: כי כמובן, זה לפי הנחיות משרד האנרגיה בעניין הזה, שר האנרגיה.
<גיא גולדמן: אף אדם לא מחליט על דעת עצמו שהוא מחזיק מלאי חירום.
<אייל לב-ארי: איך זה נקבע?
<גיא גולדמן: כידוע, חוק משק הדלק נמצא בהכנה.
<גיא גולדמן: עוד לא מוכן.
<רוית נעים: היום זה, כנראה, מכוח חוק משק החשמל.
<רוית נעים: יש שם סמכויות לקבוע חובת החזקת מלאי דלק.
חמד עמאר: מי?
<גיא גולדמן: שר האנרגיה והתשתיות.
<גיא גולדמן: לכן אני אומר: על-פי דין.
ניסן סלומינסקי: מה שמסומן כאן בקו, זה ביניכם, או זה התוספת לחוק הקיים?
<אייל לב-ארי: בינינו רק.
<אייל לב-ארי: תסביר רק את ההבדל באגרות, בחידוש הרשיון.
<גיא גולדמן: אותן חברות שאנחנו מדברים עליהן, העבודה של רשות המסים, הם מאחסנים הרבה פעמים דלק לחברות נוספות, ומתקנים שצריך לפקח עליהם.
<גיא גולדמן: אפשר לעשות ביקורת פיזית שם גם.
<גיא גולדמן: לכן העבודה בשוטף, הנטל הוא רב יותר, העבודה היא משמעותית יותר, לכן אגרת החידוש השנתית גבוהה יותר, וזה נעשה כבר עכשיו.
<גיא גולדמן: אין פה נטל נוסף.
<גיא גולדמן: (2) לא תיגבה אגרה בעד רשיון למפעיל אתר אחסון אם שולמה אגרה בעד אותו אתר כמחסן רשוי כהגדרתו בפקודת המכס, בעד אותה שנה; (3) לא תיגבה אגרה בעד רשיון יצרן אם החייב באגרה זו שילם אגרת רשיון מפעיל אתר אחסון בעד אותה שנה.
<גיא גולדמן: "עדכון סכומים.
<גיא גולדמן: 3א.
<גיא גולדמן: (א) הסכומים הנקובים בתקנה 3 יתעדכנו ב-1 בספטמבר של כל שנה (להלן – יום העדכון) לפי שיעור שינוי המדד החדש לעומת המדד היסודי.
<גיא גולדמן: (ב) סכום שהתעדכן כאמור בתקנת משנה (א) יעוגל לשקל החדש השלם הקרוב.
<גיא גולדמן: (ג) המנהל יפרסם בהודעה ברשומות את נוסח תקנה 3(א) כפי שהשתנה עקב האמור בתקנה זאת.
<גיא גולדמן: (ד) בתקנה זאת – "המדד החדש" – המדד שפורסם לאחרונה לפני יום העדכון; "המדד היסודי" – המדד שפורסם לאחרונה לפני יום העדכון הקודם; ולעניין יום העדכון הראשון שלאחר תחילתן של תקנות הבלו על דלק (תיקון), התשע"ד-2013 – המדד שפורסם ביוני 2013; "מדד" – מדד המחירים לצרכן שמפרסמת הלשכה המרכזית לסטטיסטיקה".
<גיא גולדמן: תיקון תקנה 4.
<גיא גולדמן: תקנה 6.
<גיא גולדמן: בתקנה 4 לתקנות העיקריות, במקום "היצרן" יבוא "בעל רשיון בלו".
<גיא גולדמן: תיקון תקנה 5. 7.
<גיא גולדמן: בתקנה 5 לתקנות העיקריות, אחרי "ליצרן" יבוא "למפעיל אתר אחסון", ואחרי "במקום ייצור" יבוא "או באתר אחסון".
<גיא גולדמן: 8.
<גיא גולדמן: תיקון תקנה 7.
<גיא גולדמן: בתקנה 7 לתקנות העיקריות – (1) בתקנת משנה (א) – (א) ברישה, אחרי "יצרן" יבוא "או מפעיל אתר אחסון" ואחרי "אלה" יבוא "לפי העניין"; (ב) בפסקה (1), אחרי "שייצר" יבוא "או שאחסן"; (ג) בפסקה (2), במקום "במקום הייצור", יבוא "באתר האחסון", ובמקום "ממנו" יבוא "מהם"; (ד) בפסקה (3), אחרי "במקום הייצור" יבוא "או באתר האחסון", ובמקום "ממנו" יבוא "מהם".
<גיא גולדמן: (2) במקום תקנת משנה (ב) יבוא: "(ב) יצרן ומפעיל אתר אחסון יגישו למנהל דוח חודשי מקוון (להלן – דוח חודשי), כשהוא חתום בחתימה אלקטרונית מאושרת כהגדרתה בחוק חתימה אלקטרונית התשס"א-2001, שיכלול, לעניין החודש שלגביו מוגש הדוח, את הפרטים כאמור בתקנת משנה (א)(1) עד (6), לפי העניין.
<אייל לב-ארי: תסביר את ההחלפה הזאת, כי היום תקנה (ב) גם מדברת על שליחה באמצעים אלקטרוניים.
<אייל לב-ארי: היא, כנראה, היא תוקנה אחרי.
<גיא גולדמן: חתימה אלקטרונית זו הראיה הטובה ביותר.
<גיא גולדמן: החברות כבר מדווחות עם חתימה אלקטרונית, לכן אין פה נטל נוסף.
<אייל לב-ארי: במה זה שונה מההגדרה של הנוסח היום, באמצעים אלקטרוניים?
<אייל לב-ארי: ב-2002 היה חוק חתימה אלקטרונית.
<גיא גולדמן: זה לא הובהר בתקנות.
<רוית נעים: הם דיווחו לנו באמצעים אלקטרוניים, וכדי שזה יהיה קביל בבית משפט, אנחנו חייבנו אותם להפיק פלט אצלם במשרד, ולחתום עליו ולשמור אותו כך, כדי שאם נידרש לזה בהליך משפטי, נבקש מהם.
<רוית נעים: חוק החתימה האלקטרונית קובע חזקה, ברגע שיש פלט, מסר שחתום בחתימה אלקטרונית, הוא קביל בבית משפט, ויש לו מעמד של מקור וכו'.
<גבי בן הרוש: שאלת הבהרה: אתה מדבר כרגע בתקנות על אחסון ואגרות.
<גבי בן הרוש: השאלה, אם יש הבדל, ואנחנו מאחסנים, כולל אגד ודן, ואנחנו החברות הגדולות, ציי הרכב, מאגרים של דלק לשימוש עצמי לאוטובוסים ולמשאיות.
<גיא גולדמן: אחרי תשלום בלו אין קשר.
<גיא גולדמן: (3) בתקנת משנה (ג), במקום "היצרן" יבוא "בעל רשיון הבלו"; (4) בתקנת משנה (ה), במקום "יצרן" יבוא "בעל רשיון בלו"; (5) תקנת משנה (ו) – בטלה; (6) בתקנת משנה (ז), במקום "יצרן" יבוא "בעל רשיון בלו".
<גיא גולדמן: 9.
<גיא גולדמן: תיקון תקנה 8.
<גיא גולדמן: בתקנה 8 לתקנות העיקריות – (1) בתקנת משנה (א), אחרי "יצרן" יבוא "או מפעיל אתר אחסון", ואחרי "במקום הייצור" יבוא "או באתר האחסון"; (2) בתקנת משנה (ב), אחרי "יצרן" יבוא "או מפעיל אתר אחסון", ואחרי "מקום הייצור" יבוא " או באתר האחסון".
<גיא גולדמן: 10.
<גיא גולדמן: בתקנה 9 לתקנות העיקריות – זה תיקון תקנה 9 - (1) בתקנת משנה (א), אחרי ל"מקום ייצור" יבוא "או לאתר אחסון"; (2) בתקנת משנה (ב), אחרי "למקום הייצור" יבוא "או לאתר האחסון" ואחרי "ממקום הייצור" יבוא "או מאתר האחסון".
<גיא גולדמן: תקנה 10 לתקנות העיקריות – בטלה.
ניסן סלומינסקי: מי בעד לאשר את תקנות הבלו על הדלק (תיקון), התשע"ד-2013 – ירים את ידו?
<אייל לב-ארי: עם התיקון- - -
ניסן סלומינסקי: הצבעה בעד – פה אחד התקנות אושרו.
ניסן סלומינסקי: אני מבקש מכולם דממה, כפי שמקובל בוועדה.
ניסן סלומינסקי: דבר שני, אנחנו מאוד מקפידים שאחד לא ייכנס בדברי השני, גם אם זה נורא מרגיז וזה נורא מתבקש.
ניסן סלומינסקי: שכל אחד ירשום, וכשיגיע תורו לדבר, הוא ידבר.
ניסן סלומינסקי: אני כבר מודיע שהישיבה הזאת היא רק ישיבת הפתיחה לנושא, ולא נספיק למצות את הנושא בשעה.
ניסן סלומינסקי: זו רק התחלה, כדי לתמרץ את כל מי שקשור לעניין שיתנהל טיפה יותר בזריזות.
ניסן סלומינסקי: אנחנו נעשה ישיבה נוספת בעוד לא הרבה זמן, ואז אנחנו ננסה כן להגיע להכרעות יותר ברורות.
ניסן סלומינסקי: הנושא שלנו הוא המרפסות שנפלו, אבל זה לא רק המרפסות שנפלו, כי אני לא יודע מה קורה בבתים עצמם, אני לא יודע מה קורה עם האנשים – אנחנו ננסה לשמוע את כל זה, ויכול להיות שמתוך כל זה גם נצא לדברים קצת יותר רחבים בנושא של המחויבויות שחלות על מי שחתם חוזה, כולל קבלן משנה, מהנדסים וכולי.
ניסן סלומינסקי: לאט-לאט הדברים האלה יתבהרו במהלך הדיון, אם לא היום אז בפעם הבאה.
ניסן סלומינסקי: אנחנו ננסה למצות את הדברים, כי אם כבר התחלנו עם זה, אז לא נדון רק במקרה הפרטני הזה אלא גם נראה אם יש צורך לעשות תיקונים בחוק עצמו, אם בפן של - - -
ראובן ריבלין: בפרשת "חפציבה" עשינו תיקונים בחוק, ולא רק התמקדנו - - -
ניסן סלומינסקי: יכול להיות שיהיה צורך בתיקונים לגבי אחריות של קבלן ומהנדס או דברים מהסוג הזה.
ניסן סלומינסקי: כשנגיע לחלק הזה נתייחס גם לדברים האלה.
ניסן סלומינסקי: ושוב, אני חוזר ואומר: גם אם ייאמרו דברים על ידי אדם אחד שירגיזו את האדם השני, אז לרשום את זה, ואנחנו נשתדל לתת לאנשים לדבר, ומי שלא ידבר הפעם יוכל לדבר בפעם הבאה.
ניסן סלומינסקי: יש כאן נציגים של הדיירים?
ניסן סלומינסקי: אני אתחיל בכם, ואחר כך נעבור לצדדים האחרים.
ניסן סלומינסקי: אני רק מבקש שלצורך הפרוטוקול כל אחד יאמר את שמו ותפקידו, כי זה נכנס ישירות לפרוטוקול הממוחשב.
ניסן סלומינסקי: תשתדלו לתמצת ולדבר קצר.
<אסף אשכנזי: אני אסף אשכנזי, אחד מנציגי הדיירים בבניין 3 א', שפונה, ברחוב נחל פרת.
<אסף אשכנזי: קודם כול, תודה רבה על הוועדה הזאת ועל הבמה.
<אסף אשכנזי: אני מקווה שברור לכולנו שמדובר פה על אירוע רב-נפגעים ועל מחדל אדיר.
<אסף אשכנזי: אנחנו נמצאים אחרי קצת יותר מחודש של משבר, שהשלכותיו הן גם כלכליות, גם נפשיות, גם זוגיות וגם משפחתיות ובריאותיות.
<אסף אשכנזי: חוסר הוודאות שמלווה אותנו מ-23 בחודש, עקב התנהלותה של "גינדי" בכל הקשור להשבת כספנו, לא מאפשר לנו להגיע לשום סוג של שגרת חיים עד שהאירוע הזה יסתיים.
<אסף אשכנזי: מכרו לנו חלום, וקיבלו סיוט.
<אסף אשכנזי: כתוצאה מהבנייה הרשלנית של גינדי למעשה אנחנו נאלצים ביום-יום לנהל קרב הישרדות על גורלנו.
<אסף אשכנזי: יש אטימות כלשהי, חוסר הבנה למצב שלנו, לצרכים שלנו, לאירוע שאנחנו עוברים: נזרקנו מהבתים שלנו.
<אסף אשכנזי: אנחנו כולנו ממעמד הביניים, וכל האירוע הזה גורר אותנו לקצה.
<אסף אשכנזי: מדובר ביותר מ-90% של משפחות, זוגות צעירים, שבמקום להתמקד בהרחבת התא המשפחתי, בהרחבת הקריירה, אנחנו פשוט נמצאים פה במלחמה על הבתים שלנו.
<אסף אשכנזי: אנחנו רוצים להתגרש מידית מחברת גינדי ולהתחיל בחיים חדשים, לפני שהמשפחות שלנו יתפרקו.
<אסף אשכנזי: אנחנו לא מסוגלים לחזור לשם, הפחד משתק אותנו.
<אסף אשכנזי: זאת מלכודת מוות, פשוט מלכודת מוות.
<אסף אשכנזי: אנחנו עומדים מול גינדי, חברה גדולה, בקנה מידה עצום, בעלת קשרים ישירים לשלטון.
<אסף אשכנזי: אין שום מנגנון ממשלתי שלמעשה בא להגן עלינו במקרי קיצון שכאלה.
<אסף אשכנזי: מדובר פה באזרחים בודדים שלא מובן להם איך הם יכולים להתמודד מול סוללות עורכי דין.
<אסף אשכנזי: בשורה התחתונה, המדינה חייבת למצות את הדין עם גינדי, שאחראית למחדל הזה, וחד-משמעית לשחרר אותנו מהעסקה הזו, שבה נותרנו עם מוצר פגום.
<אסף אשכנזי: שילמנו את מיטב כספנו.
<אסף אשכנזי: אנחנו משלמים משכנתאות על מוצר שלא בידנו.
<אסף אשכנזי: משלמים על מוצרי חשמל שנעולים בבניין מסוכן.
<אסף אשכנזי: ההשלכות הכלכליות פה זה סוג של כדור שלג שרק הולך וגובר.
<אסף אשכנזי: אף אחד לא מרים את הכפפה, לא קם, עוצר את זה, לוקח אחריות, ופשוט מחזיר לנו את כספנו ונותן לנו להתקדם הלאה.
<אסף אשכנזי: אנחנו עומדים על הזכויות שלנו פה לקבל את כספנו בחזרה, את הפיצויים שמגיעים לנו.
<אסף אשכנזי: אנחנו מבקשים את התמיכה שלכם, של כולכם, ליצירת מנגנון שבו לא נמשיך להיות בני ערובה של גינדי.
<אסף אשכנזי: ביטלנו את העסקאות, אנחנו משלמים פה מחירים, ולא יודעים עוד מה המחירים שנמשיך לשלם לאורך כל תקופת האי-ודאות הזו.
<אסף אשכנזי: מדובר פה באמת בכדור שלג, משפחות פה קורסות, כולנו קורסים.
<אסף אשכנזי: אין לנו אמונה בגינדי, שמלכתחילה היו אמורים לספק לנו מוצר נהדר במחיר מכובד.
<אסף אשכנזי: בשורה התחתונה לא קיבלנו דירה ראויה למגורים.
<אסף אשכנזי: הפשלות פה ממשיכות לאורך כל התקופה.
<אסף אשכנזי: גינדי מפשלת בפעם הראשונה, אחרי זה היא בודקת את הבניין.
<אסף אשכנזי: .. למעשה זה כמו גנב שחוקר את הפריצה.
<אסף אשכנזי: היא צריכה להיות זאת שתגיד לנו שהבניין ראוי למגורים?
<אסף אשכנזי: זה משהו שקצת לא מתקבל על הדעת, לא נתפס, זה אבסורד.
<אסף אשכנזי: מדובר פה בחברת שיווק מעולה, באמת מעולה.
<אסף אשכנזי: מה שאנחנו בסך הכול מבקשים זה שייקחו את הדירות שלהם בחזרה, יתקנו את הבניין, וימכרו אותו הלאה, לא לנו.
<אסף אשכנזי: רכשנו דירה חדשה בבניין חדש, לא בבניין מחוזק, לא בבניין שמרפסות בו קורסות, לא בבניין שאין אמון לדיירים בטיב היסודות, בטיב הבנייה, וביזם ובקבלן עצמו.
<אסף אשכנזי: נחשפנו בתקשורת לאורך כל התקופה האחרונה לכמה מקרי "גינדי סטייל": הקריסה של המרפסות, הזכוכיות שנפלו, חיפויי אבן, מעקות שלא מחוזקים.
<אסף אשכנזי: עושה רושם שסטנדרט הבנייה בארץ באמת לא מבטיח את הביטחון והבטיחות של אזרחי המדינה, ואף אחד לא יודע כמה מקרים כאלה עוד יש ואיך מונעים את האסון הבא.
<אסף אשכנזי: שוב פעם, אנחנו פשוט קורסים.
<אסף אשכנזי: מדובר פה במלחמת התשה, אם זה מול החברות, אם זה מול הנציגים.
<אסף אשכנזי: אנחנו לא יודעים עוד כמה זמן נוכל להמשיך באופן כזה.
<אסף אשכנזי: לאנשים אין כסף לדלק, מפטרים אנשים ממקום עבודתם.
<אסף אשכנזי: חוסר הוודאות פשוט לא מאפשר לנו להמשיך את החיים שלנו כמו שתכננו.
<אסף אשכנזי: רובנו זוגות צעירים, משפחות בנות ילד או שניים, ויש פה גם מספר נציגים עם שלושה או ארבעה ילדים.
<אסף אשכנזי: התכנון שלנו היה פיתוח הקריירה, הרחבת התא המשפחתי, ילדים נוספים – אבל אנחנו לא יכולים לעשות את הצעדים האלה מחדר במלון או מדירה שכורה בלי חימום, ובטח ובטח לא בחוסר הוודאות הזה שלא מאפשר לנו להמשיך הלאה בחיים שלנו, לא מאפשר לנו לקחת את הכסף, לקנות דירה אחרת ולהמשיך עם החיים.
ניסן סלומינסקי: יש לי שתי שאלות: למעשה אתם מבקשים נתק מוחלט מגינדי?
ניסן סלומינסקי: שיחזירו לכם את הכסף ששילמתם?
ניסן סלומינסקי: תביעות פיצויים זה כבר סיפור נפרד.
<אסף אשכנזי: נכון.
<איציק שמואל: יש גם תביעות לטווח הקצר.
ניסן סלומינסקי: אני מדבר קודם על מה הם מבקשים.
<איציק שמואל: אני מדבר על תביעות במובן של דרישות, לא תביעות בבית משפט.
<ירון רייס: הוגשה בקשה על ידי כלל הדיירים בבניין - - -
ניסן סלומינסקי: לא, סליחה, אנחנו לא נוהגים שכל אחד מדבר כשהוא מרגיש שיש לו מה לומר, אחרת תוך דקה אף אחד לא ישמע את השני.
ניסן סלומינסקי: אם תרצה, תצביע.
ניסן סלומינסקי: כדי להבין: זו הבקשה שלכם, והיא על דעת כל הדיירים.
ניסן סלומינסקי: נתק.
ניסן סלומינסקי: אתם לא רוצים שיפוץ דירה ולא בדיקה, אתם רוצים נתק.
ניסן סלומינסקי: לקבל את הכסף.
<אסף אשכנזי: למעשה מדובר פה בנציגות של 36 מתוך 38 הדיירים בבניין.
<אסף אשכנזי: כולנו בקו מנחה אחד - - -
ניסן סלומינסקי: בסדר, זה מה שאתם רוצים.
<אסף אשכנזי: כן.
ניסן סלומינסקי: השאלה השנייה מתייתרת, כי כבר אמרתם לי שזה 36 משפחות ואתם מייצגים את כולם.
ניסן סלומינסקי: טוב, אנחנו עוד ניתן לכם לדבר, אבל אני רוצה לשמוע קודם אחד מכל צד.
ניסן סלומינסקי: אחר כך, בסיבוב השני, נשמע גם את האחרים, כמה שהזמן יאפשר.
ניסן סלומינסקי: בכל מקרה, אני מבטיח שזה רק הדיון הראשון.
ניסן סלומינסקי: אני רק רוצה לומר שזה שלא היו שם אבדות בנפש, צריכים לברך על זה בכל יום "הגומל" לקדוש-ברוך-הוא.
ניסן סלומינסקי: אבל אסור שזה יגרום לכך שאנחנו נקל ראש.
ניסן סלומינסקי: הרי אם הייתה פגיעה בנפש אז כבר היו חקירות, משטרה, וכל המדינה הייתה עומדת על הרגליים.
ניסן סלומינסקי: אנחנו צריכים להסתכל על זה כאילו זה מה שהיה יכול לקרות, ולבחון את זה באותה חומרה.
ניסן סלומינסקי: תודה לך אסף.
ניסן סלומינסקי: בסבב הראשון נשמע את כל הצדדים, ואחר כך אני אתן למי שרוצה.
ניסן סלומינסקי: נשמע עכשיו את הצד השני, את חברת גינדי.
<אורי לוי: שלום לכולם, אני אורי לוי, מנכ"ל משותף ובעלים בחברת גינדי השקעות.
ניסן סלומינסקי: כמו שאמרתי לאחרים, תנסה לקצר.
<אורי לוי: אני מודה על ההזדמנות שנתתם לי להגיע לכאן ולהגיד את דברנו.
<אורי לוי: אנחנו כמובן לוקחים לתשומת לבנו את האירוע, את כל מה שנאמר פה בדיון.
<אורי לוי: לפני מספר שבועות קרה אירוע חריג ומצער מאוד.
<אורי לוי: אנחנו עוסקים מאז בתחקור האירוע ובניסיון לפתור את המשבר, מסביב לשעון.
<אורי לוי: אנחנו מחויבים ללקוחות שלנו בצורה מלאה.
<אורי לוי: אין לנו כוונה לגלגל אחריות ואין לנו כוונה להתחמק מאחריות.
<אורי לוי: הדיירים שנמצאים פה קנו דירה מגינדי.
<אורי לוי: הם לא קנו את זה מ"מליבו", הם לא קנו את זה מאמיר נחום, הם לא קנו את זה מאורי דורי – הם קנו את זה מגינדי, ואנחנו מבינים את זה.
<אורי לוי: האחריות שלנו היא ברורה כלפיהם.
<אורי לוי: קודם כול, מדובר פה בבני אדם, במשפחות, ואנחנו מכירים כל אחד מהם.
<אורי לוי: רק אחר כך מדובר בדירות, בנדל"ן, בתעשייה שלמה.
<אורי לוי: מבחינתנו, מגיע להם שקט וביטחון.
<אורי לוי: אנחנו רואים שאנשים סובלים, ולבנו איתם.
<אורי לוי: שלא ישתמע אחרת: לבנו איתכם, לבנו איתכם.
<אורי לוי: ואנחנו משתדלים ב-40 הימים האחרונים לצמצם ככל הניתן את הסבל שלכם.
<אורי לוי: מאז קרות האירוע חברת גינדי משקיעה מכספה הפרטי, ללא שיפוי ועזרה של אף גורם, מיליוני שקלים – מילוני שקלים – במטרה לנסות להקל על סבלם של הדיירים, ואם תרצו אני אפרט בשמחה מה אנחנו עושים.
<אורי לוי: בארבע מילים: מלון חמישה כוכבים מהיום הראשון, עוד לפני שהעירייה ביקשה; הסעות; חוגים; שירותי כביסה.
<אורי לוי: אחרי כמה ימים, כשראינו שהסיפור ייקח יותר זמן, הצענו בשיתוף איתם את הרעיון לשכן אותם בדירות זמניות בחדרה.
<אורי לוי: בשבועיים האחרונים שכרנו כ-30 דירות בחדרה, וברגע זה כבר 26 משפחות מתוך 36 ישנות בדירות שכורות חדשות שאנחנו שכרנו עבורן, ריהטנו עבורן בריהוט מלא, במכשירי חשמל מלאים.
<אורי לוי: עשרות משאיות פרקו ציוד בשבוע האחרון עבור הדיירים האלה.
<סער דר: - - -
<אורי לוי: כל בקשה שהתבקשנו, נענינו לה.
<אורי לוי: לא הייתה בקשה שסירבנו לה, מרדיאטור ועד מדף.
<אורי לוי: חדרי שינה, חדרי ילדים, סלונים, מקרר, מכונת כביסה, מייבש כביסה, טלוויזיות – הכול הכול חדש.
<אורי לוי: ואני מוכרח להגיד שאחר כך הכול ייתרם לנזקקים.
<אורי לוי: כל התשלומים שהתחייבנו לדיירים שולמו והועברו אליהם, או שנמצאים בדרכם.
<אורי לוי: אין אף תשלום שהובטח ולא יצא מאיתנו.
<אורי לוי: עד כה שילמנו לדיירים על הוצאות הדיור, על הוצאות המחיה שלהם, מעל 2.5 מיליון שקל, ואנחנו כבר פתוחים במעל 5 מיליון שקל בתקופה הזאת, הכול עבור הדיירים.
<אורי לוי: אני מבין ואני רואה שהדיירים סובלים ואין לי בלבי טענות אליהם.
<אורי לוי: אנחנו רואים את הסבל שלהם ומנסים לעזור כמה שניתן.
<אורי לוי: זה לא קל.
<אורי לוי: לקחנו אחריות מלאה.
<אורי לוי: כל בקשה כספית שקיבלנו נענתה מיד, ללא שיקולי עלות.
<אורי לוי: אנחנו לוקחים אחריות מולם.
<אורי לוי: אני רוצה להגיב בכמה מילים על מה שאמר פה מר אסף אשכנזי, נציג הדיירים.
<אורי לוי: קודם כול, לגבי הדיירים שמייצגים פה 36 דיירים מתוך 38, אני רוצה לחדד: מדובר על שני בניינים – בניין אחד שבו קרה האירוע המצער במרפסת, והבניין השני, שבו למזלנו לא קרה שום אירוע.
<אורי לוי: הם הדיירים שגרים בבניין השני, שבו – ברוך השם, מזל – לא נפלה אפילו קרמיקה.
<אורי לוי: בבניין השני יש עוד 38 דיירים, שלא נמצאים פה.
<אורי לוי: הם מייצגים את הבניין הראשון.
<אורי לוי: אנחנו חברה יזמית, אנחנו לא החברה הקבלנית.
<אורי לוי: שכרנו את בעלי המקצוע הטובים ביותר שקיימים בשוק.
<אורי לוי: שכרנו חברת ביצוע מצוינת, את חברת הביצוע הטובה ביותר שיכולנו למצוא, "אורתם מליבו", שבעליה יושבים פה מימיני.
<אורי לוי: שכרנו יועצים מצוינים, מתכננים, אדריכלים, מהנדסי שלד.
<אורי לוי: כולם נשכרו על ידינו לביצוע הפרויקט.
<אורי לוי: אנחנו לא הקבלנים.
<אורי לוי: אבל אנחנו עדיין לוקחים אחריות – ושלא ישתמע אחרת – מול הדיירים.
<אורי לוי: אבל חשוב לציין שאנחנו לא הקבלן שבנה את הבניין, אנחנו יזם ששכר קבלן.
<אורי לוי: אבל זה לא מוריד מאחריותנו כלפי הדיירים.
<אורי לוי: לא אנחנו נגיד שהבניין שלכם ראוי למגורים והכי בטוח שאפשר.
<אורי לוי: מי שיגיד את זה זה הגורמים המוסמכים במדינת ישראל, מכון התקנים, שנשכר על ידינו לצורך ביצוע הבדיקות המקיפות והרציניות ביותר שקיימות במדינת ישראל, על סמך פרוטוקול שאושר על ידי מהנדס שהוא מבכירי המהנדסים בישראל, מר ישראל דוד, ממלא מקום יושב-ראש איגוד המהנדסים, בשיתוף מהנדס מטעם עיריית חדרה ובשיתוף עם מהנדס מטעם הדיירים, שהחליטו יחד על פרוטוקול שיבוצע, שיבדוק את הבניין עצמו.
<אורי לוי: אנחנו לא חוסכים בבדיקות, אנחנו הולכים לבדוק בדיקות מקיפות בכל חדר, כל דירה, כל מטר בבניין, בצורה הטובה ביותר.
<אורי לוי: את האישור לא אנחנו ניתן, את האישור ייתן מכון התקנים ומי שצריך לחתום על זה, ועיריית חדרה כמובן.
<אורי לוי: אנחנו לא חסכנו בהוצאות.
<אורי לוי: יש לי פה רשימות הוצאות, החל מדלק, שוברים, רהיטים, הוצאות, הסעות, מוניות, בתי מלון, דירות – הכול כולל הכול, כולל הוצאות דלק שדיברתם עליהן.
<אורי לוי: הכול אנחנו שילמנו, וכל בקשה שקיבלנו הסכמנו לה מיד.
<אורי לוי: אנחנו מבינים את מצוקת הדיירים ואין בלבי על כעסם, אני מבין ואני מזדהה איתם, אלה משפחות, ואנחנו דואגים להן.
<אורי לוי: אחר כך נטפל בנדל"ן.
<אורי לוי: זה הכול.
<אסף אשכנזי: רק, ברשותך, אם אפשר - - -
ניסן סלומינסקי: לא, תרשמו.
ניסן סלומינסקי: תאמין לי, עוד יהיו לכם הרבה הזדמנויות.
יעקב ליצמן: יש פה דיון גם על כסף?
יעקב ליצמן: אני שואל ברצינות.
ניסן סלומינסקי: לא היום, בישיבה הבאה.
ניסן סלומינסקי: היום זה רק ההתחלה של הדיון.
יעקב ליצמן: על סמך מה זה מגיע לוועדת כספים?
ניסן סלומינסקי: לאט-לאט נגיע גם לנושאים כספיים.
ראובן ריבלין: יש לי שאלה לגינדי: האם הפרויקט הזה התנהל בשיתוף עם בנק מלווה, בהתאם לחוק המכר?
ראובן ריבלין: אתם קיבלתם ישירות את הכסף, או הבנק קיבל עבורכם?
<אורי לוי: כמובן שהפרויקט הזה, כמו כל פרויקט אחר - - -
ראובן ריבלין: זו לא ביקורת, זה רק בירור עובדה.
ראובן ריבלין: אני רוצה לדעת, יכול להיות שיש פה גורם נוסף.
ראובן ריבלין: האם הכסף של הרוכשים שולם באמצעות בנק מלווה, בהתאם לחוק המכר?
<אורי לוי: כמובן.
ראובן ריבלין: נציג הבנק נמצא פה?
ניסן סלומינסקי: מי זה הבנק?
<אורי לוי: הבנק המלווה הוא בנק הפועלים.
<אורי לוי: אני רוצה לחדד: הפרויקט הזה נמצא בליווי בנקאי.
<אורי לוי: כמו שאמרתי, לפרויקט יש שני בניינים; הבניין שנמצא פה מימיני, שאוכלס לפני כחצי שנה - -
<אסף אשכנזי: שלושה חודשים.
<אורי לוי: - - הליווי הבנקאי בו הסתיים.
ראובן ריבלין: הרלוונטיות של השאלה הזאת תתברר על ידי טופורובסקי מאוחר יותר.
ניסן סלומינסקי: חברת מליבו, הקבלן, בבקשה.
<אמיר נחום: בוקר טוב.
<אמיר נחום: שמי אמיר נחום, ואני הבעלים והמנכ"ל של חברת אורתם סהר, שהיא האימא של מליבו.
<אמיר נחום: אנחנו הקבלן שביצע שם את העבודה.
<אמיר נחום: אני לא אספר על החברה שלי, כי זה לא המקום, אבל אנחנו חברה גדולה, שבונה כרגע כמעט 5,000 יחידות דיור, ומאחורינו כ-15,000 יחידות דיור.
<אמיר נחום: ומה שקרה בחדרה זה כשל גם שלנו, זה כשל רב-מערכתי, שהוא באמת-באמת חריג, וגם חריג לחדרה.
<אמיר נחום: ופה אני רוצה לעזור לדיירים להפיג את החשש שלהם מהמבנים.
<אמיר נחום: הכשל הזה שקרה בחדרה, הסיבה שלא היה ברזל בקורות – אני רוצה להוריד את הטענה הזו שמליבו ניסו לחסוך ברזל.
<אמיר נחום: זה שטויות, עלות הברזל שם שווה 300 שקל.
<אמיר נחום: אז בואו נוריד את זה מסדר היום.
<אמיר נחום: אבל היה שם כשל שכנראה גם נבע מבקרה לא נכונה שלנו, מתכנון לא נכון, מביצוע לא נכון, אלף ואחד כשלים שהובילו למה שקרה.
<אמיר נחום: אבל, המרפסת שקרסה בבניינים האלה זה פרט מאוד-מאוד ייחודי, גם לבניינים האלה.
<אמיר נחום: לא מדובר במרפסת שיש לרובכם בבית, מרפסת של 9 או 10 או 12 מ"ר, אלא מדובר על 84 מ"ר, שזה כמו דירת שלושה חדרים תלויה באוויר.
<אמיר נחום: המרפסת שקרסה היא 12 על 7 מטר.
<אמיר נחום: רק כדי שנבין שזה אלמנט מיוחד.
<אמיר נחום: אני מדגיש שהייתה צריכה להיות פה תשומת לב שבעתיים, אבל זה אלמנט ספציפי שאין להסיק ממנו על הבניין.
<אמיר נחום: אני אומר לדיירים: אני גם אבא לארבעה ילדים.
<אמיר נחום: אל לכם לחשוש ולו לרגע.
<אמיר נחום: אם הבניין הזה לא יעבור כל בדיקה שאתם רק חושבים שאפשר להעביר, כולל בדיקות העמסה, שיעברו חדר-חדר ויעמיסו – שזו הבדיקה הכי נכונה בסופו של דבר לעומת כל מיני אנליזות של כל מיני מומחים – אני לא אתן שאתם תיכנסו לבניין.
<אמיר נחום: יש לנו את האחריות - - -
יעקב ליצמן: איפה הייתה העירייה?
<איציק שמואל: עם כל הכבוד, בדקתם את זה כבר פעם אחת - - -
ניסן סלומינסקי: לא, רבותיי, לא ככה.
יעקב ליצמן: איפה העירייה - - - ?
ניסן סלומינסקי: רגע, דקה, נגיע גם אליהם.
<אמיר נחום: אני רוצה להגיד לדיירים: אני לא נכנס לצד הכספי שביניכם לבין היזם.
<אמיר נחום: אתם נמצאים בידיים טובות, כי גינדי לקחו את ישראל דוד, שהוא קונסטרוקטור שאם אני הייתי צריך לבחור קונסטרוקטור לבית שלי, הייתי בוחר בו.
<אמיר נחום: כשמליבו בונה בתי חולים, גשרים או בנייני משרדים מסובכים, אנחנו לוקחים את ישראל דוד.
<אמיר נחום: כלומר, אתם בידיים מאוד-מאוד מקצועיות.
<אמיר נחום: מה שישראל דוד יגיד לתקן – ואני לא מדבר כמובן על המרפסות, שזה ברור לכולם...
<אמיר נחום: הבניין האחרון שיעמוד כשתהיה רעידת אדמה בישראל יהיה הבניין שלכם בחדרה.
<אמיר נחום: כמובן שנחזק.
<אמיר נחום: אנחנו לא ניתן לכם להיכנס לפני שנהיה בטוחים.
<אמיר נחום: אני רוצה להגיד לוועדה: צר לי על הלקוח שלי, על גינדי.
<אמיר נחום: גינדי לא אשמים.
<אמיר נחום: אני בונה לכולם, אני בונה ל"אזורים" ל"גב-ים" ל"נווה גד", לבנקים, למדינה אני בונה אין-סוף, גם בתי חולים.
<אמיר נחום: כשיש כשל בביצוע, זה לא בגלל היזם.
<אמיר נחום: היזם בחר מתכננים, בחר קבלן, ויש לו עוד כל מיני יועצים.
<אמיר נחום: כשהיועצים מתרשלים זה בעיה של היועצים, כשהקבלן מתרשל זה בעיה של הקבלן.
<אמיר נחום: היזם, העליהום עליו כואב לי, כי אלה לקוחות שלנו, זה אין-סוף, אלפי לקוחות של גינדי בארץ, ועושים סלט עם כל ה"גינדים".
<אמיר נחום: זה סתם עליהום.
<אמיר נחום: אני אומר גם לכם, הדיירים: גינדי לא אשמים.
<אמיר נחום: אם יש פה אשם, זה מי שעסק בביצוע, בתכנון של הביצוע ובבקרה על הביצוע – וזה לא היזם.
יעקב ליצמן: אני חוזר על השאלה עוד פעם: האם קיבלתם אישורים של העירייה?
<אמיר נחום: בוודאי.
יעקב ליצמן: אז איפה הם?
יעקב ליצמן: למה אף אחד לא - - - ?
ניסן סלומינסקי: ליצמן, גם העירייה תגיע.
ניסן סלומינסקי: אמרתי, ראש העיר היה צריך להגיע - - -
יעקב ליצמן: לא, זה יפה מאוד שהוא לוקח אחריות, אבל יש לו שותפים לדבר העברה.
ראובן ריבלין: הוא לא לוקח אחריות, שלא תטעה.
ראובן ריבלין: הוא אמר שגינדי לא אשמים.
ראובן ריבלין: הוא לא לקח אחריות, הוא אמר שאולי הדיירים אשמים.
יעקב ליצמן: אני רוצה ש - - -
ניסן סלומינסקי: לא, לא, ליצמן - - -
ראובן ריבלין: הוא הסביר שגינדי לא אחראי, הוא לא לקח אחריות, שלא תהיה לך אי-הבנה, הוא לא לקח אחריות.
יעקב ליצמן: יש לי עוד גורם - - -
ניסן סלומינסקי: ליצמן, יש לנו עוד הרבה גורמים, אבל אנחנו רוצים בסבב הראשון לשמוע כל גורם.
ניסן סלומינסקי: אחר כך נעבור לשלב השני.
<איציק שמואל: אפשר שאלת הבהרה?
ניסן סלומינסקי: זו ממש שאלת הבהרה, או שזו כבר התחלת הדיון?
<איציק שמואל: לא, שאלה.
<איציק שמואל: אמיר, דיברת על כשל רב-מערכתי.
<איציק שמואל: אתה יודע היום להגיד לנו מה מקור הכשל?
<אמיר נחום: אני יודע להגיד, אבל הואיל וזה נמצא תחת שתי ועדות חקירה ותחת חקירה משטרתית, אז אני לא יכול להגיד, כי אני מנוע מלדבר על זה.
<אמיר נחום: אבל כשאני אומר "רב-מערכתי", אז הכוונה לכל מי שעוסק בביצוע – זה מתחיל בתכנון, עובר לביצוע, ומסתיים בבקרה.
<אמיר נחום: וכשאני אומר רב-מערכתי, אז תבין לבד שכנראה שלושת הגורמים לא עשו את מה שהם צריכים לעשות.
<אסף אשכנזי: הכוונה היא שאחד זורק על השני ואנחנו באמצע.
<אמיר נחום: לא, אסף, זו לא הנקודה.
<אמיר נחום: אני אומר מראש שאנחנו גם התרשלנו.
ניסן סלומינסקי: אני רוצה לדעת אם יש כאן מישהו שמייצג את העירייה?
<טמיר כהן: היא הוזמנה.
ניסן סלומינסקי: הוזמנה, אבל ראש העיר התנצל.
ניסן סלומינסקי: אבל יש מהנדס העיר או מישהו מהעירייה?
ניסן סלומינסקי: צביקה האוזר, אתה רוצה לומר כמה מילים לפני שאני אעבור לאחרים?
<צביקה האוזר: לא, תעבור, אולי אני אתייחס אחרי.
<צביקה האוזר: אולי אני רק אתייחס בהערה אחת לנושא של העירייה.
<איציק שמואל: צביקה, אם אתה יכול, תגיד לנו מה בדיוק תפקידך: חלק אומרים שאתה מגשר וחלק אומרים שאתה מטעם היזם.
<איציק שמואל: זה לא כל כך ברור לפי התקשורת.
<צביקה האוזר: האירוע הקשה קרה ב-23 בדצמבר.
<צביקה האוזר: ב-2 או ב-3 בינואר חברת גינדי פנתה אליי בבקשה לנסות לגשר או למצוא נוסחאות מוסכמות בינה לבין הדיירים לאור הסיטואציה החריגה והקשה.